ཡོད་ཅེས་པའི། །ཐ་སྙད་ཙམ་ཞིག་འཐད་པར་གསུངས། །མྱ་ངན་འདས་པ་དངོས་པོ་དང༌། །
འདུས་བྱས་ཆོས་ཀྱིས་སྟོངས་པར་གསུངས། །རང་རིག་གཉིས་མེད་ཡེ་ཤེས་མཆོག །སེམས་
ཀྱི་རང་བཞིན་འོད་གསལ་བ། །གདོད་ནས་སྐྱེ་བ་མེད་པ་གང༌། །དབུ་མའི་ལམ་དུ་མཁས་
རྣམས་བཞེད། །ཚད་མ་རིགས་པའི་གཏེར་གྱི་ཕྱོགས་སྔ་མ་རྣམ་པར་བཤད་པ་ལས། ཐོས་
-389-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ག
སྒྲོགས་པའི་དེ་ཁོ་ན་ཉིད་བཤད་པའི་རབ་ཏུ་བྱེད་པ་སྟེ་དྲུག་པའོ།། །།
༈ ད་ནི་བདུན་པ་གངས་རིའི་ཁྲོད་གནས་སྨྲ་བ་པའི་བོད་རྣམས་ཀྱི་ལུགས་བརྗོད་
པར་བྱའོ། །དེ་ལ་གཉིས་ཏེ། སྔ་རབས་པ་དང༌། ཕྱི་རབས་པའོ། །སྔ་རབས་པ་ནི། ཆོས་ཀྱི་
སྤྱན་ལྡན་ལོ་ཙཱ་བ་ཆེན་པོ་དང༌། སློབ་དཔོན་ཕྱྭ་པ་དང༌། སློབ་དཔོན་གཙང་ནག་པ་ལ་སོགས་
པའི་གཞུང་དུ་བཤད་པའི་སྲོལ་རྣམས་ཡིན་ལ། ཕྱི་རབས་པ་ནི། དེ་ནས་དུས་ཡུན་རིང་མོ་ཞིག་
ལོན་པའི་དུས་སུ། ཐོག་མ་མེད་པའི་ཀུན་རྟོག་དང་གཉིས་འཛིན་གྱི་རབ་རིབ་མཐུག་པོས་ལྡན་
ལྗིན་དུ་གྱུར་ཅིང༌། ཡང་དག་པའི་སྣང་བ་ལ་བློ་གྲོས་ཀྱི་མིག་ལྡོངས་པ་དག་བཤེས་གཉེན་གྱི་
ལམ་མཁན་བཟང་པོས་ཡུན་རིང་དུ་དོར་ཏེ། སྲིད་པ་ནས་སྲིད་པར་འཇུག་པའི་འབྲོག་དགོན་
པ་ཆེན་པོའི་ལམ་དུ་ངན་རྟོག་གི་ཚུབ་མ་ནག་པོས་ཀུན་ནས་དཀྲིས་ཏེ། རྟོག་གེའི་གཞལ་མེད་
ཁང་ཆེན་པོ་རྒྱང་བསྲིངས་ཏེ། དམུས་ལོང་གི་སྐྱེ་བོས་གླང་པོ་ཆེ་བྱུགས་པའི་ཚུལ་དུ་ཁོ་བོ་ཅག་
གི་ཐར་པ་ནི་འདི་ནའོ་ཞེས་རང་རང་གི་འདོད་པ་བརྗོད་པར་བྱེད་ཅིང༌། གཡང་ཟ་བའི་གཅོང་
རོང་ཆེན་པོར་གོམ་པ་འདོར་བར་བྱེད་པའི་དེང་སང་གི་བར་གྱི་རྗེས་ཟློས་མཁན་རྣམས་སོ། །
དེ་ལ་འདིར་ནི་སྔ་རབས་པ་རྣམས་བཞེད་པའི་གཙོ་བོར་གྱུར་པ་རགས་རིམ་ཞིག་བརྗོད་པར་
བྱ་ཡི། ཕྱི་མ་ནི་མ་ཡིན་ཏེ། སྐབས་སུ་མ་བབ་པ་དང༌། མ་འབྲེལ་བ་དང༌། མཐའ་དག་བརྗོད་
པར་མི་ནུས་པ་དང་། སྐབས་འགའ་ཞིག་ཏུ་ཆགས་སྡང་དུ་ཡང་འགྱུར་བའི་ཕྱིར་རོ། །
དེ་ལ་ལོ་ཙཱ་བ་ཆེན་པོ་ནི་ཡུལ་གཉིས་ཏེ། གཟུང་བ་དང་འཇུག་པའི་ཡུལ་ལོ། །དེ་ནི་
མུ་བཞིར་འགྱུར་ཏེ། གཟུང་ཡུལ་ཡིན་ལ་འཇུག་ཡུལ་མ་ཡིན་པ་ནི། དཔེར་ན་སྒྲོ་བཏགས་
པའམ། རང་གི་རྣམ་པ་ལྟ་བུའམ། ཡང་ན་སྐད་ཅིག་མ་ངེས་པ་ཡུལ་དུ་མ་བྱས་པ་ལྟ་བུའོ། །
འཇུག་ཡུལ་ཡིན་ལ་གཟུང་ཡུལ་མ་ཡིན་པ་ནི། མིག་གི་བློ་ལ་རེག་པ་ལ་སོགས་པ་ལྟ་བུའོ། །
གཉིས་ཀ་ཡིན་པ་ནི། རྣམ་པར་འཇོག་པའི་རྒྱུ་ངེས་པས་ཡུལ་དུ་བྱས་པའམ། འཛིན་པ་རང་གི་
-390-

རིགས་གཏེར་གྱི་ཕྱོགས་སྔ་རྣམ་པར་བཤད་པ་རིགས་ལམ་གསལ་བྱེད།
ངོ་བོ་བཞིན་ནོ། །གཉིས་ཀ་མ་ཡིན་པ་ནི། དུ་བ་འཛིན་པའི་བློ་ལ་མེ་ལྟ་བུའོ། །བློ་ནི་གཉིས་ཏེ།
ཚད་མ་མ་ཡིན་པ་དང༌། ཚད་མའོ། །ཚད་མ་མ་ཡིན་པ་ནི་རྒྱས་པར་ཕྱེ་ན་ལྔ་སྟེ། སྣང་ལ་མ་
ངེས་པ་དང༌། དཔྱད་པའི་ཡུལ་ཅན་དང༌། ལོག་པའི་ཤེས་པ་དང༌། ཡིད་དཔྱོད་དང༌། ཐེ་ཚོམ་
མོ། །བསྡུ་ན་གསུམ་དུ་འདུས་ཏེ། དང་པོ་གཉིས་ནི་མ་རྟོགས་པ། བར་མ་གཉིས་ནི་ལོག་པར་
རྟོག་པ། མཐའ་མ་གཉིས་ནི་ཐེ་ཚོམ་མོ། །ཚད་མ་ནི་མི་བསླུ་བའི་ཤེས་པ་ཡིན་ལ། དེ་ལ་
གཉིས་ཏེ། མངོན་སུམ་དང༌། རྗེས་དཔག་གོ །མངོན་སུམ་ནི་རྟོག་པ་དང་བྲལ་བའི་མ་འཁྲུལ་
བའི་རིག་པའོ། །དེ་ལ་རྟོག་པ་དང་བྲལ་བ་ནི་འཇིག་རྟེན་ན་གྲགས་པའི་རྟོག་པས་སྟོངས་པའོ།།
མ་འཁྲུལ་བ་ནི་འཐོབ་པར་བྱ་བའི་དོན་ལ་ཕྱིན་ཅི་མ་ལོག་པའོ། །མངོན་སུམ་དེ་ཡང་བཞི་སྟེ།
དབང་པོ་དང༌། ཡིད་དང༌། རང་རིག་པ་དང༌། རྣལ་འབྱོར་མངོན་སུམ་མོ། །དབང་པོའི་མངོན་
སུམ་ནི་དོན་གྱི་མཐུས་བསྐྱེད་པའི་རྟོག་པ་དང་བྲལ་བའི་མ་འཁྲུལ་བའི་རིག་པའོ། །ཡིད་ཀྱི་
མངོན་སུམ་ནི་ཡིད་ཙམ་གྱི་བདག་པོ་ལས་འཛིན་པའི་རྣམ་པ་རབ་ཏུ་གྲུབ་པའོ། །འོ་ན་རང་
རིག་དང་རྣལ་འབྱོར་མངོན་སུམ་ཡང་དེར་འགྱུར་རོ་ཞེ་ན། དབང་ཤེས་ཀྱི་རང་རིག་དང་གཞན་
སེམས་ཤེས་པའི་མངོན་ཤེས་ནི་ཉེ་བར་ལེན་པ་ཙམ་ལས་བྱུང་བས་ཡིད་དུ་ཐལ་བ་མེད་ལ།
རྣལ་འབྱོར་མངོན་སུམ་ནི་ཡིད་དུ་ཐལ་བ་འདོད་དེ། འོན་ཀྱང་དེ་ནི་ཁྱད་པར་ཅན་ཡིན་པས་
ལོགས་ཤིག་ཏུ་སྨྲོས་སོ། ། རང་རིག་པའི་མངོན་སུམ་ནི་རང་རིག་པ་སྟེ། དེ་ལ་གཉིས། རང་
གི་ངོ་བོ་ལ་ཚད་མ་ཡིན་པ་དང༌། ཚད་མ་མ་ཡིན་པའོ། །དང་པོ་ནི་རྟོག་པའི་ཤེས་པ་མཐའ་དག་
དང་རྟོག་པ་སྐྱེད་པའི་རྟོག་མེད་མཐའ་དག་གོ །གཉིས་པ་ནི་འཁྲུལ་པ་ཟད་པའི་མངོན་སུམ་
མཐའ་དག་སྟེ། སྒྲོ་འདོགས་ རང་གི་ངོ་བོའི་ཡུལ་ཅན་སེལ་བའི་ཕྱིར་རོ། །དེ་གསུམ་ལས་
གཞན་ནི་རང་གི་ངོ་བོ་ལ་ཚད་མ་མ་ཡིན་ནོ། །རྣལ་འབྱོར་གྱི་མངོན་སུམ་ནི་གང་ཟག་གི་ཁྱད་
པར་དང་། རྒྱུའི་ཁྱད་པར་དང་། རང་བཞིན་གྱི་ཁྱད་པར་དང་། ཡུལ་གྱི་ཁྱད་པར་དང་། དཔེའི་
-391-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ག
ཁྱད་པར་ཏེ་ལྔ་དང་ལྡན་དགོས་པས་དེ་ཁོ་ན་ཉིད་གོམས་པའི་ཤེས་པ་མ་འཁྲུལ་བའོ། །རྗེས་
སུ་དཔག་པ་ནི་རྣམ་པ་གཉིས་ཏེ། རང་གི་དོན་དང༌། གཞན་གྱི་དོན་ཏོ། །དེ་ལྟར་འབྱེད་པ་ཡང་
སྒྲས་བརྗོད་པའི་དབྱེ་བ་དང་མཚན་ཉིད་ཀྱི་ཁྱབ་པའི་དབྱེ་བ་ནི་མ་ཡིན་གྱི། གང་ཟག་གིས་
རྗེས་སུ་དཔག་པའི་སྒྲས་བརྗོད་པར་རིགས་པའི་དོན་དེ་རྣམ་པ་གཉིས་སུ་དབྱེ་བ་ཡིན་ནོ། །དེ་
གཉིས་ཀྱི་ནང་ཚན་གྱི་བཞེད་ཚུལ་རྣམས་ནི་ཕལ་ཆེར་གཞུང་ཉིད་ཀྱི་ནང་དུ་ཕྱོགས་སྔ་མར་
བཀོད་པ་ལས་རྟོགས་པར་བྱ་ཞིང་། རྒྱས་པར་ནི་ལོ་ཙཱ་བའི་གཞུང་ཉིད་དུ་བལྟའོ། །
ཡང་ལོ་ཙཱ་བ་འདིའི་བཞེད་པས་སྡེ་བདུན་ལ་སོགས་པའི་མཐར་ཐུག་གི་དགོངས་པ་
ཡང་དབུ་མའི་ཚུལ་དུ་གནས་པར་བཞེད་ལ། དེ་ཡང་རྣལ་འབྱོར་སྤྱོད་པ་བ་ལ་གྲགས་པའི་
དབུ་མ་ཡིན་གྱི་རང་སྟོང་གི་དབུ་མ་ནི་མ་ཡིན་ནོ། །འོན་ཀྱང་ལོ་ཙཱ་བ་ཆེན་པོ་འདིས་བཤད་པའི་
རྟོག་གེ་ནི་གཏིང་དཔག་དཀའ་བ་ཞིག་གོ །
ཡང་སློབ་དཔོན་ཕྱྭ་པ་ནི་ཡུལ་ཐམས་ཅད་ནི་གཟུང་ཡུལ་ཡིན་ལ། དེ་ལ་ཡང་བློ་ལ་
སྣང་བ་དང༌། མི་སྣང་བའི་ཡུལ་ལོ། །དང་པོ་ནི། དོན་རང་གི་མཚན་ཉིད་དང༌། དོན་སྤྱི་དང༌།
རྟོག་མེད་འཁྲུལ་པའི་དམིགས་པ་མཐའ་དག་གོ །དངོས་སུ་མི་སྣང་བ་ནི་ཤུགས་ཡུལ་རྣམས་
སོ། །བློ་ནི་གཉིས་ཏེ། ཚད་མ་མ་ཡིན་པ་དང༌། ཚད་མའོ། །ཚད་མ་མ་ཡིན་པ་ནི་ལྔའོ། །ཚད་
མ་ནི་སྔར་མ་རྟོགས་པའི་དོན་བདེན་པ་ལ་བཟློག་པའི་སྒྲོ་འདོགས་དང་འགལ་བའོ། །དེ་ལ་
གཉིས་ཏེ། མངོན་སུམ་དང༌། རྗེས་དཔག་པའོ། །དེ་དག་སོ་སོའི་ནང་ཚན་ལ་བརྗོད་པར་བྱ་བ་
མང་དུ་ཡོད་མོད་གཞུང་ཉིད་ཀྱི་སྟེང་དུ་དགག་སྒྲུབ་རྒྱས་པར་བཤད་པར་བྱའོ། །
སློབ་དཔོན་གཙང་ནག་པ་ལ་སོགས་པ་ཡང་གྲུབ་མཐའི་ཁོག་དེ་དག་དང་གཅིག་པ་
ལ་ནང་ཚན་མི་འདྲ་བ་མང་དུ་ཡོད་མོད་སྔ་མ་ལྟར་རྟོགས་པར་བྱའོ། །
ད་ནི་དེ་དག་མདོར་བསྡུས་པའི་ཚུལ་གྱིས་དགག་པར་བྱ་སྟེ། རིགས་པའི་ལམ་གྱི་
-392-

རིགས་གཏེར་གྱི་ཕྱོགས་སྔ་རྣམ་པར་བཤད་པ་རིགས་ལམ་གསལ་བྱེད།
རྗེས་འབྲང་བས། །གཞན་འདོད་སེལ་བར་བྱེད་པ་ན། །ཚད་མ་གཉིས་ལ་བརྟེན་པ་ཡི། །
དངོས་པོ་སྟོབས་ཞུགས་འཐད་ཅེས་གསུངས། །ཕན་ཚུན་བསྲེས་པའི་གྲུབ་མཐའ་ལ། །དངོས་
རྟོགས་མེད་ན་རང་རང་གི །མདོ་སྡེ་རྣམས་ཀྱང་འཁྲུལ་བར་འགྱུར། །ཕྱི་རོལ་སྤྱོད་ན་མདོ་སྡེ་
པའི། །ལུགས་ཡིན་རྣམ་རིག་ཁས་ལེན་ན། །གཟུང་འཛིན་གཉིས་སུ་མེད་པར་བཞེད། །སྡེ་
བདུན་ལས་གཞན་ཁས་ལེན་ན། །གྲངས་དང་མཚན་ཉིད་དབྱེ་བསྡུ་སོགས། །མིན་པར་འཆད་
ཀྱང་འགལ་བ་མེད། །རིགས་པ་མཁྱེན་པའི་རྗེས་འབྲང་ན། །དེ་དག་འཆད་བྱེད་ལུང་རིགས་
ཀྱི། །རྣམ་གཞག་ཁྱེད་ཀྱིས་བརྗོད་པ་དཀའ། །
ཡང་སྨྲས་པ། ཡུལ་གཅིག་འདོད་དང་བློ་གཉིས་སྨྲ་བ་འགལ། །ཚད་མ་གཉིས་དང་
ཤུགས་རྟོགས་གསུམ་པར་འགལ། །མངོན་སུམ་བཞི་དང་དོན་ལྔ་རྫས་མེད་འགལ། །ཡུལ་
དྲུག་སྨྲ་དང་སྡེ་བདུན་དབུ་མར་འགལ། །ཞེས་བྱའོ། །ཚད་མ་རིགས་པའི་གཏེར་གྱི་ཕྱོགས་སྔ་
མ་རྣམ་པར་བཤད་པ་ལས། གངས་རིའི་ཁྱོད་གནས་སྨྲ་བ་རྣམས་ཀྱི་དེ་ཁོ་ན་ཉིད་བཤད་པའི་
རབ་ཏུ་བྱེད་པ་སྟེ་བདུན་པའོ།། །།
པ་
དེ་ལྟར་ཚད་མ་རིགས་པའི་གཏེར་གྱི་ཕྱོགས་སྔ་མར་བཀོད་པའི་རྟོག་གེ་རྣམ་པ
བདུན་པོ་རང་རང་གི་འདོད་པའི་ཚུལ་ཇི་ལྟར་ཡོད་པ་བཞིན་བཤད་པ་འདི་ནི་སློབ་དཔོན་
ལེགས་ལྡན་འབྱེད་ཀྱི་རྟོག་གེ་འབར་བ་དང༌། ཆོས་རྗེ་ཉིད་ཀྱི་མཁས་པ་འཇུག་པའི་སྒོ་དང༌།
གསུང་སྒྲོས་གཞན་རྣམས་དང༌། ཀུན་མཁྱེན་རིན་ཆེན་དཔལ་གྱི་དག་ལྡན་གསལ་བྱེད་དང༌།
འགྲེལ་བྱེད་སྤྱན་རས་གཟིགས་བརྟུལ་ཞུགས་དང༌། སློབ་དཔོན་ཀཱ་མ་ལ་ཤཱི་ལའི་རིགས་
ཐིགས་ཀྱི་ཕྱོགས་སྔ་མ་མདོར་བསྡུས་པ་ལ་སོགས་པ་ལ་གཞིར་བྱས་ཤིང་དོན་བསྡུས་ནས་ཚད་
མ་རིགས་པའི་གཏེར་གྱི་གསལ་བྱེད་ཀྱི་ཆར་འགྱུར་བར་བསམས་ཏེ་རྣམ་པར་བཤད་པ་ཡིན་
ནོ། །
-393-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ག
འདིར་སྨྲས་པ། སྲིད་གསུམ་ཀུན་རྟོག་འདམ་གྱིས་མ་རེག་ཡང་དག་ཆུ་ཀླུང་ཅི་ཡང་
འབབ། །དགེ་ལེགས་ཐར་པའི་གྲུ་གཟིངས་མངོན་མཐོ་སྙན་པའི་བ་དན་གསལ་བར་འཕྱར། །
དོན་གཉིས་རྒྱ་མཚོའི་རིན་ཆེན་གླིང་བའི་དམ་པའི་ཆོས་ཀྱི་དེད་དཔོན་མཆོག །བདག་ཅག་ལྷ་
མིའི་དོན་མཐུན་འགྲོ་ལ་ཡང་དག་ལས་འདི་གསལ་བར་མཛོད། །སྐལ་ལྡན་བྱེད་པོས་སྤྲུལ་
པའི་སྒྱུ་མ་འདི། །འདོད་འཇོམས་ཡིད་ལ་རེ་བའི་ལྷ་མིན་བུ། །པ་སངས་སློབ་མར་བཅས་པའི་
ཕྲ་དོག་གི །ཁ་རླངས་དུག་གིས་བཤིགས་པར་ནུས་མ་ཡིན། །ཕྱོགས་འཛིན་འོད་ཡངས་བུ་ནི
མ་ལ་ཞོན། །རྟ་གདོང་མེ་འབར་དུག་འཛིན་གཡོ་བའི་ལྕེས། །རང་གཞན་དགེ་བ་བསྲེག་པའི་
གདུང་བྱེད་འདི། །བསྟན་པའི་དྲི་མ་སེལ་བའི་ཆུ་རྒྱུན་ལོ། །བརྒྱུད་པར་བཅས་ལྡན་ལེགས་
བཤད་ག་བུར་ཅན། །ཟབ་ཡངས་མ་ལའི་རླུང་གིས་རྩེར་འགྲོགས་པའི། །འཁྲི་ཤིང་དཔག་
བསམ་དབང༌འདི༌ཙནྡན་དང༌། བསྙོན་པ་མིན་པའི་ལྗོན་གསར་སྙེ་མ་ལོ། །གྲོགས་དག་སྡེ་
བདུན་དཔྱིད་ཀྱི་དགའ་བ་ལ། །སྔོན་མེད་རིགས་ལམ་གསར་པའི་ཚོན་རིས་ཀྱི། །མིག་དཀྱུས་
རིང་པོར་བྱས་འདི་མ་མཐོང་ངམ། །ཀུན་དགའི་རྣ་རྒྱན་མཛེས་པའི་ཐིག་ལེ་ཅན། །རིགས་
ལམ་ སྐྱེད་ ཚལ་བགྲོད་པ་ཅི་ཕྱིར་འགོག །སྐྱོན་མེད་བདུད་རྩིས་ཁེངས་པའི་ཆུ་ཤེལ་ལ། །
མཁས་མང་ཙ་ཀོར་ཚིམ་པའི་བཅུད་ལེན་དམ། །ཕ་རོལ་གདུང་བྱེད་ནུབ་པའི་གོས་དམར་
གྱིས། །གཞན་སྲོལ་མཚན་མོར་བྱས་ཞེས་ སུ་ལ་འཁང༌། །དེ༌ལྟར༌ན༌ཡང་སྔོན་མེད་ རོ་ཡི་
གཏེར། །སྔོན་དུས་མཁས་མང་མགྲིན་པའི་བུམ་པར་འཐུངས། །དེང་དུས་རྩོད་ལྡན་ཆུ་མཚོ་
བསྲུབས་ན་ཡང༌། །ཆགས་སྡང་ནག་པོ་བརྩེགས་པའི་སྡིགས་མཛུབ་ཤར། །འོན་ཀྱང་འཇམ་
དབྱངས་གསུང་གི་སྙེ་མ་ལ། །མ་སྦྱངས་ནེ་ཙོའི་སྨྲ་མང་ལྡན་པའི་མཆུས། །རྒྱུན་དུ་འཚེ་བར་
བྱེད་པ་མ་བཟོད་ནས། །རིགས་ལམ་གསལ་བྱེད་རིགས་པའི་མདའ་འདི་འཕངས། །བདག་ནི་
སྐྱེ་བ་ཀུན་ཏུ་རིགས་པ་ཡི། །ཚུལ་འདི་འཇམ་མགོན་བཞེད་པའི་སྲོལ་འཛིན་ཅིང༌། །ནམ་ཡང་
-394-

རིགས་གཏེར་གྱི་ཕྱོགས་སྔ་རྣམ་པར་བཤད་པ་རིགས་ལམ་གསལ་བྱེད།
ལོག་སྨྲའི་གླང་ཆེན་འདུལ་མཁས་པའི། །ལྕགས་ཀྱུ་འཛིན་པའི་མཁས་པ་ཉིད་གྱུར་ཅིག །
གཞན་ཡང་འདི་སྦྱར་དགེ་བ་རྒྱ་མཚོ་དེས། །མ་གྱུར་འགྲོ་བ་སྲིད་པའི་གནས་སྟོངས་ཏེ། །ཐུབ་
དབང་བཞུགས་པའི་ཐར་པ་དམ་པའི་ཞིང་། །བདེ་མཆོག་བླ་ན་མེད་ལ་འཁོད་པར་ཤོག །
དེ་ལྟར་སྡེ་བདུན་མདོ་དང་བཅས་པའི་དགོངས་འགྲེལ་ཚད་མ་རིགས་པའི་གཏེར་གྱི་
ཕྱོགས་སྔ་མ་རྣམ་པར་བཤད་པ་རིགས་ལམ་གསལ་བྱེད་ཅེས་བྱ་བ་འདི་ནི། མཁྱེན་རབ་ཀྱི་
དབང་ཕྱུག་ས་སྐྱ་པཎྜི་ཏ་ཆེན་པོའི་གསུང་རབ་ཀྱི་ཚིག་དོན་ལ་ཤེས་ནས་དད་པ་ཐོབ་ཅིང༌། སྡེ་
སྣོད་ཀྱི་དོན་འཆད་པར་སྤོབས་པ་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་
མཚན་དཔལ་བཟང་པོས་ཆུ་ཕོ་སྟག་གི་ལོ་སྣྲོན་གྱི་ཟླ་བའི་ཡར་ཚེས་གསུམ་ལ་ཐུབ་བསྟན་དར་
རྒྱས་གླིང་གི་གཙུག་ལག་ཁང་དུ་སྦྱར་བའོ།། །།
ཚིག་དོན་ཡོངས་རྫོགས་འདབ་གསར་ལྡན་པ་ཅན། །བློ་གསལ་རྐང་དྲུག་སྡུད་པའི་
སྦྲང་རྩི་ཅན། །མི་ཤེས་ གདུང་ བ་ སེལ་བའི་དྲི་བསུང་ཅན། །བསྟན་བཅོས་ པདྨོ་ འདི་ ཡང་
ལེགས་བཤད་ཅན། །ཞེས་བྱ་བར་རྟོགས་པར་བྱའོ། །འདི་བསྒྲུབས་པ་ལས་བྱུང་བ་ཡི། །དགེ་
བའི་རྩ་བ་གང་ཐོབ་པ། །དེས་ནི་སྐྱེ་བོ་ཐམས་ཅད་ཀྱིས། །བདེ་གཤེགས་ཤེས་རབ་ཐོབ་པར་
ཤོག །འགྲོ་བའི་སྡུག་བསྔལ་སྨ་གཅིག་པུ། །བདེ་བ་ཐམས་ཅད་འབྱུང་བའི་གནས། །བསྟན་
པ་རྙེད་དང་བཀུར་སྟི་དང་། །བཅས་ཏེ་ཡུན་རིང་གནས་གྱུར་ཅིག །དགེའོ།། །།
-395-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ག